钦定古今图书集成/历象汇编/历法典/第099卷 > 朱子语类 > 寒漏明 元张翥
## 钦定古今图书集成/历象汇编/历法典/第099卷 > 朱子语类 > 寒漏明 元张翥

《寒漏明时一聆》“夜长不能寐，月色明阶庭。西风落叶
争秋声，鸡啼未啼霜满城。城中有思妇，正促征衣成。
东家西家砧杵急，使我起坐时时惊。归心如废弓，屡
折不可檠。”《寒漏明时一聆》。

汉王褒《洛都赋》：“挈壶司刻，漏樽泻流。仙叟秉矢，随水
沉浮。指日命分，应则唱筹。”

宋鲍照《观漏赋注》：“沉穴而海漏，射，悬涂而电飞。”
谢庄《乐府》：“晨晷促，夕漏延。”

梁简文帝诗：“洞门扉未掩，金壶漏已摧。”〈又〉落关犹待
漏，交戟未通车。

元帝《秋兴赋》：“听夜签之响殿，闻悬鱼之扣扉。”

唐太宗诗：“雕宫静龙漏，绮阁宴王侯。”

王勃《乾元殿颂序》：“蝉机撮化铜浑将九圣齐悬；虬箭
司更，银漏与三辰合运。”

宗楚客诗：“珠胎随月减，玉漏与年长。”

《李峤诗》：“玉壶初下箭，桐井共安床。”

《苏味道诗》：“金吾不禁夜，玉漏莫相催。”

杜审言诗：“冬氛恋虬箭，春色候鸡鸣。”

阎朝隐诗：“箭水冷冷刻漏长。”

徐彦伯诗：“夕转清壶漏，晨惊长乐钟。”

《乔知之诗》：“晓漏离阊阖，鸣钟出未央。”

张说诗：“静闻宫漏疏。”

韦元旦诗：“挈壶分早漏，伏槛耀初暾。”

李华《含元殿赋》：“节晷漏于钟律，架危楼之笋簴。”
卢肇《观柘枝舞赋》：“听铜壶之刻漏，瞻银汉之明灭。”
崔损《霜降赋》：“闻万户之轻砧，听九重之永漏。”

王起《庭燎赋》“听玉漏而未央，仰紫宸而初爇。”

《崔液诗》：“玉漏银壶且莫催，铁关金锁彻明开。”

王昌龄诗：“卧听南宫清漏长。”

刘长卿诗：“青琐幽深漏刻长。”

王维诗：“寒更传晓箭，清镜览衰颜。”〈又〉九门寒漏彻，万
井曙钟多。〈又〉上路笙歌满，春城漏刻长。

储光羲诗。“初秋漏刻长。”

《李白诗》：“银箭金壶漏水多，起看秋月坠江波。”

皇甫曾诗：“十分午夜漏，遥隔万年枝。”

杜甫诗：“五夜漏声催晓箭。”〈又〉昼漏稀闻高阁报，天颜
有喜近臣知。〈又〉岂知驱车复同轨，可借刻漏随更箭。
〈又〉昼漏传呼浅，春旗簇仗齐。

钱起诗：“薄寒灯影外，残漏雨声中。”

《独孤及诗》：“钤阁风传漏，书窗月满山。”

《严武诗》：“夜钟清万户，曙漏拂千旗。”

《李益》诗：“似将海水添宫漏，共滴长门一夜长。”

李贺诗：“寒金鸣夜刻。”

《元稹诗》：“停骖待五漏，人马同时闲。”

杨巨源诗：“炉烟添柳重，宫漏出花迟。”

白居易诗：“清砧繁漏月高时。”

鲍溶诗：“金飙爽晨华，玉壶增夜刻。”

《姚合诗》：“微风侵竹影，叠漏过林端。”〈又〉清漏和砧叠，栖
禽与叶连。

杜牧诗：“玉漏轻风顺，金茎淡日残。”

《许浑诗》：“阊阖欲开宫漏尽，冕旒初坐御香高。”

李商隐诗：“玉童收夜钥，金狄守更筹。”〈又〉银箭耿寒漏，
金缸凝夜光。〈又〉促漏遥钟动静闻。

赵嘏诗：“高僧夜滴芙蓉漏，远客窗含杨柳风。”

温庭筠诗：“重城漏断孤帆去，惟恐琼签报天曙。”〈又〉丁
丁暖漏滴花影，催入景阳人不知。〈又〉绮阁空传唱漏
声。〈又〉丁冬细漏侵琼瑟。

《许棠诗》：“禁风吹漏出，原树映星沉。”

《陆龟蒙》诗：“金龙倾漏尽，玉井敲冰早。”

张乔诗：“远公窗下莲花漏，犹向山中礼六时。”

《方干诗》：“丁丁寒漏滴声稀。”〈又〉昼漏丁当相续滴，寒蝉
计会一时鸣。

郑谷诗：“仙漏迟迟出建章，宫帘不动透清光。”〈又〉晓霁
庭松色，风和禁漏声。〈又〉“钟绝分宫漏，萤微隔御沟。”
宋韩琦诗：“铜壶报刻缓星箭。”

《王珪诗》：“漏签初刻上铜壶。”

陈师道诗：“司漏凌晨报晓签。”

陆游诗。“金壶投箭消长日。翠袖传杯领好春。”

元袁诗：“楼头换箭鼓声急，堂上传杯歌韵高。”
《萨都剌》诗“午箭初长刻漏移。”

周伯琦诗。“柏子树阴浮碧砌。莲花漏水响铜壶。”
杨维桢诗。“晚漏壶中水声远。”

《周礼·春官·鸡人》：“大祭祀，夜呼旦，以嘂百官。”〈注〉《夜》，“夜漏
未尽，鸡鸣时呼旦，以惊起百官，使夙兴。”

《史记司马穰苴传》：“穰苴与庄贾约曰：‘旦日日中会于
军门’。”穰苴先驰至军，立表下漏，待贾日中不至，穰苴
则仆表决漏入。行军勒兵申明约束，约束既定，夕时
庄贾乃至。〈注〉《决漏》谓决去壶中漏水。

《汉书百官公卿表》：“秦官有太子率更。”〈注〉掌知漏刻，故
曰《率更》。

《东方朔传》，“建元三年，微行始出，以夜漏下十刻乃出，
常称平阳侯。”

《西京杂记》：“成帝时，交阯越嶲献长鸣鸡，伺鸡晨即下
漏，验之晷刻无差。”

《汉书董贤传》：“贤随太子官为郎，传漏在殿下，为人美
丽自喜，哀帝望见，说其仪貌，拜为黄门郎。”〈注〉《传》漏奏
时刻也。

卫宏《汉旧仪》：“立夏、立秋昼六十二刻；夏至昼六十五
刻。夜漏不尽五刻，击五鼓；夜漏不尽三刻，击三鼓《后汉书·祭祀志》：“雒阳诸陵，皆以晦望二十四气，伏猎
及四时祠庙日，上饭其亲幸所，宫人随鼓漏，理被枕，
具盥水，陈严具。”

《三国志吴范传》：关羽在麦城，权使潘璋邀其径路。觇
候者还白羽已去。范曰：“虽去不免。”问其期，曰：“明日日
中。”权立表下漏以待之。及中不至，范曰：“时尚未正中
也。”顷之，有风动帷，范拊手曰：“羽至矣。”须臾，外称万岁，
传言得羽。

《翻译名义集》：远公之门有僧慧要，患山中无刻漏，乃
于水上立十二叶芙蓉，因波而轮，以定十二时，晷景
无差。今曰“远公莲花漏”是也。

《南齐书皇妃传》，“上数游幸诸苑圃，载宫人从后车，宫
内深隐，不闻端门鼓漏声。置钟于景阳楼上，宫人闻
钟声，早起装饰。至今此钟惟应五鼓及三鼓也。”
《梁书陆倕传》，“高祖雅爱倕才，乃敕撰新漏刻铭，其文
甚美，迁太子中舍人，管东宫书记。”

《南史陈文帝本纪》：“每鸡人伺漏，传签于殿中者，令投
签于阶石上，枪然有声，云：吾虽得眠，亦令惊觉。”
《魏书术艺传》：“河间信都芳，字玉琳，好学，善天文算数，
甚为安丰王延明所知。延明家聚浑天欹器，地动铜
乌、漏刻候风诸巧事，并图画为器准，并令芳算之。会
延明南奔，芳乃自撰注。”

《北史奚斤传》：“自魏初，大将行兵，惟长孙嵩拒宋。武斤
征河南，独给漏刻及十二牙旗。”

《张胄元传》：“胄元博学多通，隋文帝擢拜太史令。古历
二分，昼夜皆等，胄元积候，知其有差。春秋二分，昼多
夜漏半刻，皆由日行迟疾盈缩，使其然也。论者服其
精密。”

《隋书耿询传》：“询作马上刻漏，世称其妙。炀帝即位，进
古欹器，帝善之。”

《唐书百官志》：“宫门郎，掌宫门管籥。凡夜漏尽，击漏鼓
而开。夜漏上水一刻，击漏鼓而闭。”

“司马郎中、员外郎，掌门关入出之籍。凡奏事，遣官送
之，昼题时刻，夜题更筹。命妇诸亲朝参者，内侍监校
尉莅索
率更。寺令一人，掌宗族次序、礼乐刑罚及漏刻之政。”
《旧唐书官品志》：“司天台漏刻博士二十人。漏刻之法，
孔壶为漏，浮箭为刻。其箭四十有八，昼夜共百刻。”
《拂菻传》：“拂菻国楼中悬一大金，称以金丸十二枚，属
于衡端，以候日之十二时。”又为一金人立于侧，每至
一时，其金丸辄落，铿然发声，引唱以纪时日，毫厘无
失。

《唐书卢钧传》：“武宗以钧宽厚，诏兼节度昭义。及潞，石
雄兵已入，雄欲尽夷潞兵，钧不听，坐治堂上，左右皆
雄亲率，击鼓传漏，钧自居甚安，雄引去。”

《唐国史补》：“越僧灵澈得莲花漏于庐山。”传：“江西观察
使韦丹初，惠远以山中不知更漏，乃取铜叶制器，状
如莲花，置盆水之上，底孔漏水，半之则沉。每昼夜十
二沉，为行道之节。虽冬夏短长，云阴月黑，亦无差也。”
《辽史太宗本纪》：会同元年春三月壬寅，晋方技百工、
图籍、历象、石经、铜人、明堂刻漏，悉送上京。

《宋史职官志》：“翰林学士院，凡拜宰相及事重者，晚漏
上，天子御内东门小殿，宣诏面谕，给笔札书所，得旨
禀奏归院。内侍锁院门，禁止出入，夜漏尽，具词进入，
迟明白麻上。”

《苏颂传》：“颂迁吏部尚书兼侍读，既邃于律历，以吏部
令史韩公廉晓算术，有巧思，奏用之。授以古法。为台
三层，上设浑仪，中设浑象，下设司辰，贯以一机，激水
转轮，不假人力，时至刻临，则司辰出告。星辰躔度所
次，占候测验，不差晷刻，昼夜晦明，皆可推见，前此未
有也。”

《燕肃传》：“肃官至礼部侍郎，诏与章得象、冯元详刻漏。
尝造指南记里鼓二车及欹器以献。又上莲花漏法，
诏司天台考于钟鼓楼下”，云：“不与《崇天历》合。然肃所
至，皆刻石以记其法，州郡用之，以候昏晓，世推其精
密。”

《青箱杂记》：“龙图燕公肃，雅多巧思，任梓橦日，尝作莲
花漏，献于阙下。后作藩青社，出守东颍，悉按其法而
为之。其制为四分之壶，参差置水器于上，刻木为四
方之箭，箭四觚，面二十五刻，刻六十四，面百刻，总六
千分以效日。凡四十八箭，一气一易，铸金莲承箭，铜
乌引水，下注金莲，浮箭而上，有司唯谨视而易之。”其
行漏之始，又依《周官》“水地置泉”法，考二交之景，得午
时四刻一十分午为正，南北景中以起漏焉。以梓橦
在南，其法昼增一刻，夜损一刻；青社稍北，昼增三刻。
颍处梓青之间，昼增二刻，夜损亦如之。仍作室秘漏，
其德天愈密焉。兹亦张平子之流也。

《宋史郭谘传》：“任颛言谘有巧思，自为兵械，皆可用。”诏
以所作刻漏圆楯、独辕弩、生皮甲来上，帝嘉之。
《东京梦华录》：“大庆殿庭设两楼，上有太史局、保章正
测验刻漏，逐时刻执牙牌奏《元史徐履谦传》，旧制，享祀，司天虽掌时刻，无钟鼓更
漏，往往至旦始行事。履谦白宰执，请用钟鼓更漏，俾
早晏有节。从之。

元氏《掖庭记》：“帝自制宫漏，约高六七尺，为木柜，藏壶
其中，运水上下。柜上设四方三圣殿，柜腰设玉女捧
时刻筹，时至辄浮水而上。左右列二金甲神人，一悬
钟，一悬钲，夜则神人自能按更而击。”

《大政记》：“英宗正统十四年二至，夏昼冬夜各六十一
刻。”

《续文献通考》：正统己巳大统历二至，晷昼六十一刻，
夜三十九刻，此从古所无者。岳文肃见而异之曰：“予
及第之明年，颁己巳之朔。礼成而观其书，书二至之
晷，有昼夜六十一刻之文，即怪其故，退而求古诸家
历法，无有也。”杨先生时为五官司历，予雅相知者，主
事君又同进士，因以所私问之。先生曰：“子以为何如？”
予曰：“天行最健，日次之，月又次之，以月会日，以日会
天。天运常舒，日月常缩，历家以其舒者缩者之中气，
置闰以定分至。然以三百六十五度四分度之一之
日乘除之，积三岁而得三十二日五十九刻者，其法
常活。以三百六十五度四分度之一之天，分南北二
极，日行中道。冬至行极南至牵牛，得四十刻为日短；
夏至行极北至东井，得六十刻为日长；春秋分则行
南北中，东至角，西至娄，为昼夜均。均者各五十刻也，
其法常死。死者必不可易，而活者不能不变。故古之
以历名家者，必以其变者立差法，以权衡之，则变者
常通，而死者得其所矣。有如今历也者，毌乃不揣其
本而齐其末欤？”先生曰：“如子言诚然。”予曰：“若然者，先
生将居其职而不预其事耶？”先生掀然笑曰：“能者不
必用，用者不必能，又何今日咎也？”又曰：“历者，圣政之
所先本也。苟以私智揆之，能无摇其枝乎？”予始悟当
时用事者方赫赫，必以先生为忌，已而果有土木之
变，益以服先生之高识矣。

《汉书王莽传》：“元炜和平，考星以漏。”〈注〉应劭曰：“推五星
行度以漏刻也。”晋灼曰：“和，合也。万物皆合，藏于北方，
水又主平，故曰和平。”历度起于斗分，日月纪于摄提。
摄提值斗杓所指，以建时节，故考星属焉。

《汉杂事》：“鼓以动众，夜漏鼓鸣则起，昼漏壶干，钟鸣则
息。”

《岁时广记》：“烧烛知夜，刻烛验更。”

《晋书天文志》：“东壁北十星曰天厩，王马之官，若今驿
亭也。主传令置驿，逐漏驰骛。”谓其行急疾，与晷漏竞
驰也。

《水经注》：洛阳金墉城东门曰含春门，北有退门，城上
四面列观五十步，睥睨居室，置一钟以和漏鼓也。
《隋书音乐志》：“六龙矫首，七萃惊途。鼓移行漏，风转相
乌。”

《杜工部诗集》，“鄱签报水程。”〈注〉邮签即漏签也，舟中所
用以分时者。

《真腊风土记》“一夜只分四更。”

《谈苑》：掌漏官曰壶郎，潘岳谓刁斗曰“金柝。”

《黔记》：贵阳城外有漏汋泉，一名圣泉，一日百盈百涸，
应漏刻焉。

鼠璞《西都赋》：“卫以严更之署。”〈注〉严更，督夜行鼓也。此
《卤簿》中所谓“严更警长”也。严与发严及中严外办同。
唐制，日未明七刻，捶一鼓为一严，侍中奏开宫门，城
门五刻，捶二鼓为再严，侍中版奏请中严。群臣五品
以上，俱集朝堂，未明一刻，捶三鼓为三严，侍中、中书
令以下，俱诣西阁奉迎。严即严肃之义。今以“办严”为
“办装”，因讳而改，恐难例论。

《小学绀珠》：“古今刻漏之法有二，曰浮漏，曰称漏。”〈又〉今
之为晷漏者，其法有四：“铜壶，香篆，圭表，辊弹。”

《闲中今古录》：宋太祖建隆庚申受禅后，闻陈希夷“只
怕五更头”之言，命宫中转六更，方鼓严鸣钟。太祖之
意，恐有不轨之徒，窃发于五更之时，故终宋之世，六
更转于宫中，然后鸣钟，殊不省“更”、“庚”同音也。至理宗
景定元年，历五庚申，越十七年，宋亡，而希夷五更头
之数信矣。

《文献通考》：“宋司天台主螭漏。”

《豹隐纪谈》：杨诚斋诗云：“天上归来有六更。”盖内楼五
更绝，梆鼓交作，谓之虾蟆更。禁门方开，百官随入，所
谓六更者也，外方则谓之攒点。

《象纬新篇》：“夫天行一周，昼夜百刻，配以十二时，一时
得八刻。总而计之，共九十六刻。所馀四刻，每刻分为
六十分，四刻则当二百四十分也。布之于十二时间，
则一时得八刻二十分。将八刻截作初正，各四刻，却
将二十分零数分作初、初、正初微刻。初初刻者，十分也；正初刻者，十分也。既有初初刻、正初刻，非一时十
刻乎？一时十刻，非百二十刻乎